open-index/open-wikipedia-markdown huggingface dataset:
Ioannes Krusenstern

**Adamus Ioannes a Krusenstern** (Theodisce *Adam Johann von Krusenstern*) seu **Ioannes Theodori filius Krusenstern** (Russice Иван Фёдорович Крузенштерн, tr. *Ivan Fëdorovič Kruzenštern*; 19 Novembris 1770 – 24 Augusti 1846) fuit nauta et explorator Russicus (originis Theodiscae), praefectus primae Russicae circumnavigationis Telluris (annis 1803–1806 perfectae), socius honoratus Academiae Scientiarum Petropolitanae (ab anno 1806). Circumnavigationem suam in opere tria volumina habenti descripsit.

## Nexus externi 
* Pagina de Ioanne Krusenstern *Encyclopaediae Sovieticae Magnae* editionis tertiae 

Categoria:Circumnavigatores
Categoria:Exploratores Oceani Pacifici
Categoria:Exploratores Russici
Categoria:Incolae Estoniae
Categoria:Incolae Imperii Russici
Categoria:Milites Russiae
Categoria:Nautae
Categoria:Socii Academiae Scientiarum Russicae
Abgarus V

[thumb|[Icona Abgari  *mandylion* gestantis saeculi 10, monasterium sanctae Catharinae in Monte Sinaitico]]
**Abgarus V**, cognomine Ukkâmâ (»Niger«), ab anno 9 usque ad annum 46 rex Edessae fuit.

## Historia
Eusebius Pamphili († anno 339 vel 340), in «Historia ecclesiastica» sua (I, 13), narrat Abgarum, morbo captum gravi, per epistolam, ab Iesu sanationem petiisse eumque invitasse ad domicilium collocandum Edessae. Deinde narrat Iesum, etiam per epistolam, respondisse se non posse Edessam venire, sed, post ascensionem suam, ei unum e discipulis suis sanationis causa missurum esse. Hoc epistolarum commercium Eusebius transcripsit iuxta litteras Syras in archivo Edessae repertas. Post ascensionem Iesu — ut Eusebius tradit — Thomas Apostolus Thaddaeum, unum e septuaginta Iesu discipulis, Edessam misit, ut Abgarum sanaret atque ei suisque Evangelium praedicaret.

Abgari historia, postea, rebus gestis ornata et in linguas diversas translata est. Propositum tamen historiae, uti aiunt periti, illuc respiciebat, ut  fidei christianae Edessae apostolicam daret originem. Ipsa vero historia verisimiliter ficta est. Item probabiliter fictum est, quod, sub regno Abgari IX (ab anno 176 ad annum 213), familia regalis fidem christianam amplexa sit eamque ad statum publicae religionis, circa annum 200, evexerit. Verisimiliter Kûnê fuit primus episcopus Edessae circiter anno 300.

## Epistola Abgari ad Iesum Christum
Abgarus, rex Edessae, Iesu Christo, Conservatori nostro bono, qui Hierosolymae est, salve. Dicitur mihi te curare homines sine medico ac sine herbis. Dicitur mihi homines caecos curari; homines claudos surgere ambulareque; te purgare leprosos; te eiicere diabolos; te dare salutem eis diu aegris; ac te tollere mortuos. Haec omnia me obstupefaciunt, ut credam aut te esse deum ipsum, qui veniat ex caelis ac omnes haec omnia; aut te esse filium dei. Sic ergo tibi scribo, rogans te huc iter facere ad me curandum. Ego enim diu aeger fui. Dicitur enim mihi Iudaeos te deridere odisseque. Parva enim est mea civitas, sed munda, ac satis magna nobis duobus.

## Epistola Iesu Christi ad Abgarum
Abgare rex, bonum est te credere mihi, quem nunquam vidisti. Dicitur enim eos, qui me vident, non credere mihi; ac eos, qui me non vident, credere in me ac vivere. Ad illam partem tuae epistolae rogantem me Edessam iter facere, te docendum est mihi: iuravi meas res gestas in hac terra exsequi, ac tunc transportari illic ei, qui me huc misit. Tunc, quando ego acceptus ero, unum meum apostolum mittam, qui te curabit ac tibi vitam dabit, tibi ac omnibus tecum.

## Epistolarum conclusio
Haec epistola missa est Iesu Christo, Hierosolymae, ab Abgaro, rege Edessae, per suum pedisecum, Ananiam nomine, rogans nostrum dominum Edessam venire.

## Nexus externi 
* 
* Lexicon Universale (lemma minimum)
* http://www.documentacatholicaomnia.eu/03d/sine-data,_AA_VV,_Evangelia_Apocrypha_[Tischendorf_Von._Constantin,_LT_GR.pdf]

Categoria:Nati saeculo 1 a.C.n.
Categoria:Mortui saeculo 1
Categoria:Incolae Syriae
Categoria:Sancti
Michael Kalinin

**Michael Ioannis filius Kalinin** (Russice Михаил Иванович Калинин, tr. *Michail Ivanovič Kalinin*; natus in vico Trinitatis superiore (*Verchnjaja Troica*) tunc gubernii et nunc regionis Tueriensis Russiae 7 Novembris 1875; mortuus Moscuae 3 Iunii 1946) fuit revolutionarius Russicus et rerum politicarum peritus Sovieticus. Ipse plus quam semel damnationi mortis annuebat, e.g. in Katyn contra Polonicos militum praefectos. Kalinin fidelis socius et iutor Iosephi Stalin fuit et multos populos e territoriis domesticis expelli et in regionibus novis collocari iussit.

## Vita 
Anno 1893 membrum Factionis Socialdemocraticae Russiae factus est et inde ab anno 1903 communistarum assecla. Ob actiones suas in custodiam missus et anno 1904 in Siberiam in exsilium expulsus est. Unum annum post Petrogradum revenit ut rebus novis interesset. Anno 1912 candidatus fuit commissionis cenetralis et moderator periodici offcialis *Pravda*. Exul in Siberia denuo anno 1913 sed contigit ut fugeret et Petrogradi usque annum 1917 mensit. Et cum Lenin et cum Stalin arte labore coniunctus erat.

Erat praeses Commissionis Centralis Executivae Omnirussicae (annis 1919–1938), Commissionis Centralis Executivae URSS (annis 1922–1938) et Praesidii Sovieti Supremi URSS (annis 1938–1946). Die 5 Martii 1940 nefastissimum Laurentii Beria ordinem nr. 794/B de necandis permultis militum praefectis Polonicis subsignavit. Anno 1944 ornatus est titulo Herois Laboris Socialistici. Urbs Kaliningradum (olim pulchro nomine Regiomontii gaudens) et nostris diebus in eius honorem nominatur. Alia autem oppida pro eo nominata rursus nomen vetus acceperunt, ut Tueria (*Kalinin* ab anno 1931 ad 1990) .

## Notae 
## Nexus externi 
* Pagina de Michaele Kalinin *Encyclopaediae Sovieticae Magnae* editionis tertiae 
* Pagina de Michaele Kalinin in situ interretiali *Heroes terrae* 
* Variae commentationes de Kalinin in periodicis, apud *Pressemappe* collectae

Categoria:Bolsevici
Categoria:Incolae Imperii Russici
Categoria:Incolae Moscuae
Categoria:Incolae Unionis Sovieticae
Categoria:Marxistae
Categoria:Politici Russiae
Categoria:Rerum novarum cupidi Russiae
Hermannus Gröhe

thumb|left|Hermannus Gröhe
**Hermannus Gröhe** (natus 25 Februarii 1961 oppido Uedem in Rhenania) iurisprudens et vir peritus rerum politicarum Theodiscus factionis Christianae Democraticae est.

## Iuventus et Munus 
Gröhe anno 1980 maturitatem adeptus Coloniae iurisprudentiae studebat atque anno 1987 primam probationem accepit. Deinde in universitate Coloniae adiutor scientificus laboravit, tum referendarius factus secundam probationem adeptus est et ab anno 1994 causidicus admissus est.

## Familia 
Gröhe uxorem duxit et liberos quattuor habet.

## Cursus honorum 
Gröhe ab anno 1977 sodalis CDU est. Annis 1989 - 1994 praeses Unionis Iuvenilis fuit. Ab anno 1994 legatus Dietae Foederalis Germaniae est. Anno 2008/2009 administer statalis Officii Cancellarii Foederalis Angela Merkel duce erat. 24 Octobris 2009 praesidium factionis eum secretarium generalem nominavit. Gröhe die 17 Decembris 2013 Administer Foederalis Salutis Publicae in consilio ministorum Angelae Merkel nominatus est.

## Nexus externi 
* Pagina personalis
* Curriculum vitae in pagina Dietae Foederalis Germaniae

## Notae 

Categoria:Alumni Universitatis Coloniensis
Categoria:Legati Diaetae foederalis Germaniae
Categoria:Praesides Unionis Iuvenilis
Categoria:Secretarii generales CDU
Categoria:Administri Foederales Salutis Publicae
Conradus Kraske

thumb|Conradus Kraske
**Conradus Kraske** (natus 5 Iunii 1926 Berolini; mortuus 16 Novembris 2016 Friburgi Brisgoviae) vir publicus Germaniae et sodalis Christianae Democraticae Unionis Germaniae (CDU) est.

## Iuventus et munus 
Kraske gymnasium frequentavit et anno 1943 miles conscriptus est. Anno 1944 Berolini maturitatem accepit et anno 1945 captivus belli factus est. Anno 1946 liberatus Friburgi Brisgoviae et Goettingae historiae et philosophiae studebat et anno 1951 doctor philosophiae promotus est.

## Cursus honorum 
Kraske sodalis factionis CDU factus annis 1953 - 1956 praeses foederis studiosorum CDU (RCDS) erat. Ab anno 1953 praeterea procurator vicarius et ab anno 1958 procurator CDU erat. Anno 1965 legatus Dietae Generalis Germaniae electus est et ad annum 1980 mansit. Annis 1971 - 1973 secretarius generalis CDU erat.

Categoria:Nati 1926
Categoria:Alumni Universitatis Friburgensis Brisgaudiae
Categoria:Alumni Universitatis Goettingensis
Categoria:Legati Diaetae foederalis Germaniae
Categoria:Secretarii generales CDU
Categoria:Mortui 2016
Petrus Hintze

thumb|upright=0.7|left|Petrus Hintze anno 2005/
**Petrus Hintze** (natus Hunaphae die 25 Aprilis 1950; mortuus Wuppertal die 27 Novembris 2016) fuit vir publicus Germaniae et sodalis Christianae Democraticae Unionis Germaniae.

## Iuventus et munus 
Post maturitatem adeptam Hintze in Universitate Fridericia Guilelmia Rhenana Bonnae atque deinde Wuppertal ad annum 1977 theologiae protestanticae studebat. Deinde vicarius fuit. Annis 1980 - 1983 pastor ecclesiae evangelicae Hibernae Regiae (Rhenania) laboravit.

## Cursus honorum 
Hintze annis ab 1983 ad 1990 legatus muneris civilis erat et anno 1990 legatus Dietae Foederalis Germaniae electus est et ad mortem mansit. Anno 1991/1992 secretarius statalis in Administerio Foederali Feminarum et Iuventutis fuit et deinde secretarius generalis CDU nominatus est. Anno 1998, postquam factio eius electionem foederalem perdidit, Hintze ab hoc magistratu se recessit. Anno 2005 Angela Merkel cancellaria foederalis eum secretarium statalem in Administerio Foederali Oeconomiae fecit, quo officio Hintze ad electionem anni 2013 fungitur. Die 22 Octobris 2013 praeses vicarius parlamenti electus est. Die 27 Novembris 2016 morbo cancri mortuus est.

## Nexus externi 
* Situs personalis
* Curriculum vitae in pagina Dietae Foederalis Germaniae (lingua Theodisca)

## Notae 
Categoria:Alumni Universitatis Bonnensis
Categoria:Legati Diaetae foederalis Germaniae
Categoria:Secretarii generales CDU
Deodatus Gozonensis

thumb|upright|Deodatus Gozonensis, opus circa annum 1725 confectum
thumb|upright|Tabula sepulcralis Deodati
thumb|upright|Insigne Deodati Gozonensis Magistri generalis

**Deodatus Gozonensis** seu **de Gosono**, cognomine „Extinctor Draconis“, (Francogallice *Dieudonné de Gozon*, † anno 1353) fuit ab anno 1346 usque ad mortem septimus et vicesimus  Magister generalis Ordinis Hospitalis sancti Ioannis Hierosolimitani. Ortus est familia nobili Occitana et ita ad linguam Provincialem ordinis in insula Rhodo pertinuit.
    
Iuxta traditionem anno 1332 draco Rhodi insulae fuit. Duo milliaria ante civitatem in paludi habitavit et pecudes agricolarum vorabat. Magistro generali interdicenti, Deodatus monstrum exstinguit et caput bestiae super unum e septem portis civitatis pependit. Post centum annos circiter, capiti examinanti, caput crocodili magni cognitum est. 

Anno 1347 vel 1348 Deodatus ordinem in expeditionem in Armeniam minorem duxit, ubi regem Constantinum IV in proelio contra sultanum Aegyptium adiuvit.

Anno 1353 obiit et Rhodi insulae sepultus est. Tabula sepulcralis sua hodie in museo nationali Medii Aevi Lutetiae iacet. 

## Bibliographia 
* Petrus d'Avity / Ioannes Ludovicus Gottfried: *Archontologiae Cosmicae.* Liber III, Francofurti ad Moenum 1628, p. 37 (versio interretialis).

## Nexus externi 
Categoria:Magistri Ordinis Hospitalariorum
Categoria:Milites Franciae
Categoria:Nati saeculo 13 aut 14
Categoria:Mortui 1353
Laurentius Meyer

thumb|Laurentius Meyer anno 2009
**Laurentius Meyer** (natus 15 Februarii 1948 Casis Salinariis -Theodisce *Salzkotten*- (in Westfalia)) vir publicus Germaniae et sodalis Christianae Democraticae Unionis Germaniae (CDU) est.

## Iuventus et munus 
Meyer anno 1968 maturitatem adeptus studium oeconomiae in universitate Monasterii coepit et 1975 diploma oeconomici accepit. Deinde variis in societatibus energiae laboravit. Postquam Dietam Foederalem reliquit (vide infra) consiliator societatum commercialium laborat.

## Familia 
Meyer bis uxorem duxit. E prima quattuor filias, e secunda, quam anno 2008 duxit, filium habet.

## Cursus honorum 
Annis 1975 - 1995 Meyer, qui anno 1968 factionem CDU accesserat, consiliarius urbis Hammonae fuit. Annis 1990 - 2002 legatus senatus terrae Rhenaniae Septentrionalis-Vestfaliae erat, deinde legatus Dietae Foederalis Germaniae electus est. Anno 2000 Angela Merkel eum secretarium generalem factionis suae fecit. Anno 2004 Volkerus Kauder eius successor nominatus est. Anno 2009 Meyer electionem Dietae Foederalis perdidit et parlamentum relinquere coactus est.

## Nexus externi 
* Pagina personalis (lingua Theodisca)
* Curriculum vitae in pagina Dietae Foederalis Germaniae

Categoria:Nati 1948
Categoria:Alumni Universitatis Monasteriensis
Categoria:Legati Diaetae foederalis Germaniae
Categoria:Secretarii generales CDU
Categoria:Homines vivi
Paulus Meyer

**Paulus Meyer** (Lutetiae die 17 Ianuarii 1840 natus; mortuus in Sancto Mandeto die 7 Septembris 1917) rerum gestarum scriptor et philologus Francicus fuit.

Academiae Inscriptionum et Litterarum Humaniorum socius fuit.

Categoria:Nati 1840
Categoria:Mortui 1917
Categoria:Alumni Scholae Chartarum
Categoria:Historici Franciae
Categoria:Philologi Franciae
Categoria:Socii Academiae Inscriptionum et Litterarum Humaniorum
Categoria:Professores apud Collegium Franciae
Bebenhusa

]]
]]
**Bebenhusa** vel **Bebiana castra** vicus ubi Monasterium Bebenhusanum est, exinde ab anno 1974 pars Tubingae. Vicus omnis ut monumentum publicum praeservatur sed sunt exceptiones. 30 Iunii 2010 337 incolae numerati sunt.

Anno 1806 Wirtembergae rex Fridericus monasterii scholam dissolvit. Structa veteris aedis abbatis in villam venatoriam immutavit. Anno 1918 Bebenhusae rex Gulielmus II epistulam scripsit qua imperio regale abdicavit.

Gulielmus II rex Wirtembergae et ducissa Carlotta Bebenhusae mortui sunt.

## Notae

Categoria:Tubinga
Categoria:Regiones urbium
Ruprechtus Polenz

thumb|Ruprechtus Polenz
**Ruprechtus Polenz** (natus 26 Maii 1946 oppido Denkwitz (Saxonia)) vir publicus Germaniae et sodalis Christianae Democraticae Unionis Germaniae (CDU) est.

## Iuventus et munus 
Anno 1966 Polenz maturitatem adeptus militavit, deinde ab anno 1968 Monasterii iurisprudentiae studebat. Anno 1973 primam, anno 1976 secundam probationem accepit et deinde ad annum 1980 adiutor scientificus in instituto iuris vectigalium Monasterii Universitatis operam dedit. Tum pro camera industriae et commercii Monasterii orator publicus laboravit.

## Cursus honorum 
Polenz sodalis Unionis Iuvenilis et postea CDU factus est. Anno 1994 Polenz primo legatus Dietae Foederalis Germaniae electus est et ad hunc diem manet. Mense Aprili anni 2000 Angela Merkel praeses CDU eum secretarium generalem factionis suae fecit. Sed iam 20 Novembris hunc magistratum reliquit. Ab anno 2005 praeses consilii exterarum rerum Dietae Foederalis erat. Anno 2013 noniam candidatus Dietae Foederalis erat.

## Notae 
## Nexus externi 
* Pagina personalis (lingua Theodisca)
* Curriculum vitae in pagina Dietae Foederalis Germaniae

Categoria:Alumni Universitatis Monasteriensis
Categoria:Legati Diaetae foederalis Germaniae
Categoria:Secretarii generales CDU
Volkerus Kauder

thumb|left|Volkerus Kauder
**Volkerus Kauder** (natus 3 Septembris 1949 oppido Hoffenheim (Badenia) vir publicus Germaniae et sodalis Christianae Democraticae Unionis Germaniae (CDU) est.

## Iuventus et munus 
Kauder anno 1968 testimonium maturitatis adeptus militavit et deinde Friburgi iurisprudentiae studebat. Anno 1975 primam, anno 1977 secundam probationem accepit. Deinde in administratione terrae Badeniae-Virtembergiae operam dedit et annis 1980 - 1990 praeses vicarius administrationis pagi Tuttlingen fuit.

## Familia 
Kauder uxorem duxit. Et frater eius Siegfriedus Kauder ut Volkerus legatus Dietae Foederalis Germaniae erat, annis enim 2002 - 2013.

## Cursus honorum 
Annis 1966 - 1984 Kauder sodalis Unionis Iuvenilis fuit. Ab anno 1975 et officia diversa in factione CDU Badeniae administravit et annis 1991 - 1995 secretarius generalis factionis duce Ervino Teufel fuit. Iam ab anno 1990 Kauder legatus Dietae Foederalis est et anno 2005 etiam praeses legatorum suae factionis electus est et adhuc manet. Anno 2004/2005 secretarius generalis totius factionis erat. Anno 2013 iterum legatus ad parlamentum Germanicum creatus et die 23 Septembris iterum praeses legatorum CDU/CSU fractionis electus est. Et anno 2017 iterum legatus ad Dietam Foederalem atque deinde praeses fractionis electus est. Sed die 25 Septembris 2018 electione nova legatorum contra Ralphum Brinkhaus perdidit, qui novus praeses fractionis nunc est. Legati consilia cancellariae Angelae Merkel et eius adlati Volkeri Kauder contenti non esse visi sunt.

## Nexus externi 
* Pagina personalis (lingua Theodisca)
* Curriculum vitae in pagina Dietae Foederalis Germaniae (lingua Theodisca)

## Notae 

Categoria:Alumni Universitatis Friburgensis Brisgaudiae
Categoria:Legati Diaetae foederalis Germaniae
Categoria:Secretarii generales CDU
Categoria:Praesides Fractionis CDU/CSU Dietae Foederalis Germaniae
Bilbainada

***Bilbainada*** et plerumque plurale, ***Bilbainadas***, (scil. Latine: *Carmen Bilbainum*) est modus musicalis proprius Biscaiae et Bilbai, in Hispanico sermone canitus. Bilbainadae inter saecula XIX et XX primo canitae sunt. Res in bilbainadis canitae sunt diversae, sed praecipue sunt carmina comica atque ironica de moribus Biscainorum, de eventis currentibus et de nostalgia.

*Tuna
*Versolarismus

Categoria:Musica Hispana
Categoria:Vasconia
Gastronomia Rivogiana

[thumb|[Patatae modo rivogiano.]]
[thumb|[Secti agnelli supra sarmentis.]]
**Gastronomia Rivogiana** est praecipuus modus comendi et bibendi apud Rivogianos in septentrionale parte praesente Hispaniae. Quod Rivogia minima est, atque cirdumdata a regionibus maioribus, elementa morum Castellanorum, Navarrorum et Aragonensium sunt in alimentis Rivogianis. Hiberus fluvius inrigat permultos hortos, et holera ita sunt clara, sed praeclarus est vinum Rivogianum.

## Cibi
Ob clarum Hiberum fluvium, holera multa culta sunt in hortis. Praecipue sunt patatae, capsica et fabae. Inter carnes, agnus et porcus sunt praelata, sed nimis carnes venationis simul cuniculus, lepus aut perdix. Caesus Rivogianus est Cameri.

## Alimenta salsa
*Perdix in muria (*perdiz en escabeche*)
*Patatae modo rivogiano (*patatas a la riojana*)
*Secti agnelli supra sarmentis (*chuletillas al sarmiento*)
*Iuscellum alliorum (*sopas de ajo*)
*Pollus in piperitoria (*pollo en pepitoria*)

## Alimenta dulcia
*Zurracapote

## Bibliographia 
* *Saber vivir: cultura y prácticas alimentarias en La Rioja*. Logroño: Gobierno de La Rioja, Consejería de Salud, Consumo y Bienestar Social, 2008. ISBN 8489362432

*Gastronomia Hispanica
*Gastronomia Aragonensis
*Gastronomia Navarra
Caesarius Spirensis

**Caesarius Spirensis** (* saeculo 12 exeunte Spirae; † circa annum 1239 in Italia) fuit primus superior provincialis provinciae Germanae Ordinis Fratrum Minorum.

Caesarius Lutetiae theologiae studuit atque Spirae praedicavit. Ab anno  1217 usque ad annum 1220 subdiaconus in Terra Sancta manens ab Helya Assisiensi Franciscanis conciliatus est. Cum sancto Francisco anno 1220 in Italiam rediit atque in capitulo abbatum anno 1221 superior Franciscanorum Germanorum in factus est. 

Ex Augusta Vindelicorum Franciscani iuxta Danubium et in Rhenania colonias condiderunt. Anno 1222 Wormatiae Caesarius primum capitulum provinciale gessit. Anno 1223 iterum in Italiam venit. Dux oppositionis in certatione paupertatis a supremo moderatore Helya Assisiensi incarceratus est. Fugam conans a confratro necatus est.

## Bibliographia 
* 

## Notae 
Categoria:Nati saeculo 12
Categoria:Mortui saeculo 13
Categoria:Franciscani
Categoria:Incolae Germaniae
Strepsirrhini

**Strepsirrhini** (ex Graeco *strepsis* 'conversio' + stemmate verbi *rhis* 'nasus') sunt cladus, unus ex duobus primatum subordinibus. Praeter homines, ei sunt soli Madagascariae primates; alii in Asia Meridio-Orientali et Africa habitant. Stephanus Geoffroy Saint-Hilaire biologus nomen ex rhinario retento excogitavit, proprietate "nasum humidum" appellata, in paene omnibus mammalibus praesente. In suo indice proprietatum ad Strepsirrhinos tributarum, *les narines terminales et sinueuses* ('nares sinuosae, intortae, crispae') perscripsit.

## Classificatio 
* **Subordo Strepsirrhini**
** Infraordo Lemuriformes
*** Familia Cheirogaleidae
*** Familia Daubentoniidae
*** Familia Lemuridae
*** Familia Lepilemuridae
*** Familia Indriidae
** Infraordo Lorisiformes
*** Familia Lorisidae
*** Familia Galagidae

## Notae 
## Nexus externi 

Categoria:Subordines animalium
Categoria:Taxa Geoffroy Saint-Hilaire
Categoria:Taxa 1812
Haplorrhini

**Haplorrhini** sunt subordo Primatum.

## Classificatio 
* **Subordo Haplorrhini**
** Infraordo Tarsiiformes
*** Familia Tarsiidae
**** Genus *Tarsius*
** Infraordo Simiiformes
*** Parvordo Platyrrhini
**** Familia Callitrichidae
**** Familia Cebidae
**** Familia Aotidae
**** Familia Pitheciidae
**** Familia Atelidae
*** Parvordo Catarrhini
**** Superfamilia Cercopithecoidea
***** Familia Cercopithecidae
**** Superfamilia Hominoidea
***** Familia Hylobatidae
***** Familia Hominidae

## Nexus externi 

Categoria:Taxa Pocock
Categoria:Taxa 1918
Categoria:Subordines animalium
Quantificatio

**Quantificatio** dici potest:

* Quantificatio, methodus praecipue in scientiis naturalibus adhibita, qua observationes empiricae in numeros et formulas mathematicas redduntur

* Quantificatio, in grammatica usus pronominum vel nominum adiectivorum sicut singulus, quidam, aliquis, quique, multi, nonnulli, omnes, ut numerus subiecti indicetur. 

* Quantificatio, in logica et mathematica, stipulatio saepe per notas sicut ∀ ("omnes", "quique") et ∃ ("existit ..." seu "pro aliquo...") introducta, qua subiectum vel dominium mathematicum de qua peritus locuturus est datur.
Madison Comitatus (Texia)

[thumb|left|Comitatus tribunal in [Madisonville (Texia)|Madisonville]]
thumb|right|Comitatus collocatio in Texia

** Madison Comitatus ** (Anglice: * Madison County*) est Texiae comitatus in Civitatibus Foederatis Americae 12940 incolarum (anno 2000). Comitatus, cuius caput est vicus *Madisonville*, anno 1853 creatus est. In hoc comitatu pars incolarum (15.8 %) oriunda est e America Latina.

## Nexus externus 
* De hoc comitatu in censu anno 2000

Categoria:Comitatus Texiae
Hardeman Comitatus (Texia)

[thumb|left|Comitatus tribunal in [Quanah (Texia)|Quanah]]
thumb|right|Comitatus collocatio in Texia

** Hardeman Comitatus **  (Anglice: * Hardeman County*) est Texiae comitatus in Civitatibus Foederatis Americae 4724 incolarum (anno 2000). Comitatus, cuius caput est urbicula *Quanah*, anno 1858 creatus est. In hoc comitatu septima pars incolarum (14.5 %) oriunda est e America Latina.

## Nexus externus 
*De hoc comitatu in censu anno 2000

Categoria:Comitatus Texiae
Foard Comitatus

thumb|right|Comitatus collocatio in Texia

** Foard Comitatus **  (Anglice: * Foard County*) est Texiae comitatus in Civitatibus Foederatis Americae 1622 incolarum (anno 2000). Comitatus, cuius caput est vicus *Crowell*, anno 1891 creatus est. In hoc comitatu minima pars incolarum (16.3 %) oriunda e America Latina est.

## Nexus externus 
*De hoc comitatu in censu anno 2000

Categoria:Comitatus Texiae
Hubertus Heil

**Hubertus Heil** (natus 3 Novembris 1972 Hildesiae) vir publicus Germaniae et sodalis SPD est.

## Iuventus et Munus 
Heil anno 1992 maturitatem adeptus munus civile frequentabat atque deinde Potestampii sociologiae et rebus politicis studebat. Ab anno 1995 secretarius primo legatae senatus terrae Brandenburgi, deinde legatae Dietae Foederalis Germaniae fuit.

## Familia 
Heil uxorem duxit.

## Cursus honorum 
Heil, qui ab anno 1988 sodalis SPD est, ab anno 1998 legatus Dietae Foederalis Germaniae est et anno 2005 Francisco Müntefering praeside SPD, qui tum a magistratu suo se recessit, invito secretarius generalis SPD electus est. Sed post electionem Dietae Foederalis Germaniae anni 2009 a factione SPD perditam se a magistratu secretarii abdicavit. Quem honorem autem die 2 Iunii iterum accepit, postquam Catharina Barley antecessor eius nova Administra Foederalis Familiarum, Feminarum et Iuventutis nominata est. Die 8 Decembris 2017 lars Klingbeil successor eius secretarius generalis electus est.

## Nexus externi 
* Pagina personalis (lingua Theodisca)
* Curriculum vitae in pagina Dietae Foederalis Germaniae (lingua Theodisca)

## Notae 
## Nexus externi 
* Pagina personalis
* Biographia apud situm interretialem Dietae Foederalis Germaniae

Categoria:Alumni Universitatis Potestampii
Categoria:Legati Diaetae foederalis Germaniae
Categoria:Administri Foederales Laboris
Categoria:Secretarii generales SPD
Algebra Booleana (logica)

[thumb|Pars [fenestrae in ecclesia cathedrali, Lindi, ubi natus est Georgius Boole]]
**Algebra Booleana**, seu **logica Booleana**, est logicae calculus, medio saeculo undevicensimo a Georgio Boole propositus, qui ad valores veritatis computandas adhibetur. Fundamenta eius sunt operationes coniunctio *x* ∧ *y*, disiunctio *x* ∨ *y*, et negatio *¬x*. Haec algebrae numerorum realum dissimilia non sunt, quae multiplicatione *xy* et additione *x* + *y* utitur. Operationes Booleanae sunt etiam omnes aliae operationes quae ex his operationibus primitivis creari possunt, velut *x*∧(*y*∨*z*). Copia illarum operationum aequivalet copiae omnium operationum super copia {0,1} quae numerum argumentorum finitum habent; sunt 22n illorum operationum *n* argumenta habentum.
[thumb|upright=0.8|[Leges De Morgan sunt principia algebrae Booleanae.]]

Leges algebrae Booleanae aequationibus quae systema axiomatum dicuntur et consecutionibus logicis eorum quae theoremata dicuntur, aut semantica—aequationibus quae omni adsignatione argumentorum eorum sunt verae—definiri possunt. Axiomatibus definire est sanum et perfectum, id est, axiomatibus definire nec plurem (sanum) nec pauciorem (perfectum) leges probat quam semantica.

* Algebra universalis
* Calculus propositionum
* Diagramma Vennianum
* Dominium Booleanum
* Electronica digitalis
* Functio Booleana
* Functio Booleana finitaria
* Functio valita Booleana
* 
* Graphicum logicale
* Informatica
* Index rerum algebrae Booleanae
* Java (lingua programmandi)
* Leges formae
* Leges De Morganiana
* Logica trinaria
* Logica propositionalis
* Logicam minimi facere
* Minimus negationis operator
* Porta logica
* Statistica
* Tabula veritatis

## Bibliographia
* 
* 
* .
* 
* 
* 
* 
* 
* 
* 
* 
* 
* 
* 

## Nexus externi
*Georgius Boole, 1848. "The Calculus of Logic." *Cambridge and Dublin Mathematical Journal 3: 183–198.
*"Logical Formula Evaluator (for Windows), a software which calculates all possible values of a logical formula."
**How Stuff Works - Boolean Logic.''
* Maiki & Boaz, "BDD-PROJECT," a Web Application for BDD reduction and visualization.

!
Categoria:Logica
Cuniculus (aedificium)

[thumb|left|Cuniculus [ferrivia|ferroviarius.]]
[thumb|Cuniculus in [hortus|horto villae Gregorianae quem Anien transfluit.]]

**Cuniculus** , saepe **cuniculi** (pl.) (in linguis plurimis *tun(n)el* vocatus), est aedificatio, opus linearis sub terra, quod loca nectat. Dicitur ita esse ductio subterranea.

## Divisio cuniculorum
### Divisio finis
* Cuniculus aquam ducens (Aquae ductus) 
* Cuniculus ferriviarius
* Cuniculus ferriviarius subterraneus
* Cuniculus peditum
* Cuniculus viarius

## Divisio structurae
* Cuniculus radicalis (mons)

## Longissimi cuniculi
thumb|Cuniculus radicalis Gothardianus
Longissimi cuniculi sunt exempli gratia: 
* per saecula duodéuígintí, úsque ad consummatiónem cunículí ferróuiárií freius, cunículí claudií, 6Km longí, forámen longissimum in mundó manébant.
* In civitate Novi Eboraci Civitatum Foederatarum Aquae ductus Delavariensis: Longitudine 137 km est longissimus cuniculi mundi
* In Quancheo Rei publicae popularis Sinarum Lineae 3 Austro-Septemtrionalis ferriviae subterraneae citissimae cuniculus longitudinis 60,4 km  est, itaque longissimus cuniculorum ferriviae subterraneae mundi. 
* Sub Lepontinae Alpibus Helvetiae et Italiae longissimus cuniculus ferroviarius sine statione ferroviaria est. Cum longitudine 57 km Cuniculus radicalis Gothardianus longissimus cunicululus ferroviarius sine statione est.
* Cuniculus Seikan inter insulas Iaponicas Honsuam et Esoniam longitudinis 53,85 chm ante cuniculum Gothardianum radicalem constructum longissimus fuit.

## Notae
## Nexus externi 
* Google-Books: Die Fiktionalität im Höfischen Roman von Gertrud Grünkorn

## Alium inceptum vicipaediae 
!
Michael Ul'janov

'''Michael Alexandri filius Ul'janov'* (Russice Михаил Александрович Ульянов, tr. *Michail Aleksandrovič Ul'janov''; 20 Novembris 1927 – 26 Martii 2007) fuit actor et moderator theatralis ac cinematographicus Sovieticus et Russicus, titulis Artificis Popularis URSS (anno 1969) et Herois Laboris Socialistici (anno 1986), Praemio Publico URSS (anno 1983) nonnullisque aliis signis laudis ornatus.

## Nexus externi 
* Situs interretialis memorialis, Michaele Ul'janov dedicatus 
* Pagina de Michaele Ul'janov in situ interretiali *Heroes terrae* 

Categoria:Actores Russiae
Categoria:Incolae Moscuae
Categoria:Incolae Unionis Sovieticae
Dies memorialis victimarum transphobiae

thumb|Vexillum superbiae transgenerum in Britannia die 20 Novembris 2018
**Dies memorialis victimarum transphobiae** est commemoratio a Gwendolyn Anna Smith, muliere transsexuali, instituta, die 20 Novembris quotannis habita, qua omnes populos de iuribus et dignitate hominum transgenerum transsexualiumque moneatur, apud victimam homicidii Rita Hester, Afroamericanam transsexualem quae necata est transphobiae causa in Massachusetta anno 1998.

In Canada, die 12 Decembris 2017 provincia Ontario legem publicat, quae Diem memorialem victimarum transphobiae die 20 Novembris quique ano celebrat cum momento silentii. Et in Germania hanc diem celebrat. 
Et Iosephus Biden, praeses Civitatum Foederatarum hanc anno 2020 diem pro transgeneribus admist.

## Notae
*Dies internationalis excellentiae transgenerae
*Discriminatio
*Scelus odio commissum
*Transgender Europe
*Transphobia
*Yogyakartae Principia

## Nexus externi 
**International Transgender Day of Remembrance* 

Categoria:Ritus Novembris
Categoria:Discriminatio
Categoria:LGBT
Categoria:Iura humana
Alexius Batalov

**Alexius Vladimiri filius Batalov** (Russice Алексей Владимирович Баталов, tr. *Aleksej Vladimirovič Batalov*; natus 20 Novembris 1928, mortuus 15 Iunii 2017) fuit actor, moderator cinematographicus, paedagogus Sovieticus et Russicus. Ornatus est titulis Artificis Popularis URSS (anno 1976) et Herois Laboris Socialistici (anno 1989) atque Praemiis Publicis Unionis Sovieticae (anno 1981) et Foederationis Russicae (anno 2005).

## Nexus externi 
* Pagina de Alexio Batalov *Encyclopaediae Russicae Magnae* 
* Pagina de Alexio Batalov in situ interretiali *Heroes terrae* 

Categoria:Actores Russiae
Categoria:Incolae Moscuae
Categoria:Incolae Unionis Sovieticae
Categoria:Moderatores cinematographici Russiae
Nicolaus Uwe Benneter

thumb|Nicolaus Uwe Benneter anno 2010 Berolini
**Nicolaus Uwe Benneter** (natus 1 Martii 1947 Carolsruhae) vir publicus Germaniae et sodalis SPD est.

## Iuventus et Munus 
Anno 1966 Benneter maturitatem adeptus Berolini studium iurisprudentiae coepit et anno 1971 probationem primam accepit. Referendarius factus anno 1974 secundam probationem adeptus est. Ab anno 1975 causidicus et ab anno 1985 etiam notarius laboravit.

## Familia 
Benneter viduus est et filium habet.

## Vita publica 
Benneter ab anno 1965 sodalis SPD est et anno 1977 praeses Iuvenum Socialistarum electus est. Sed cum nexus huius foederis cum SPD secare voluisset, eodem anno suadente Egonio Bahr e factione SPD exclusus est. Anno 1983 autem Gerhardus Schröder nitebatur, ut Benneter iterum ad factionem admitteretur. Ab anno 1999 legatus domus legatorum Berolini fuit, ab anno 2002 Dietae Foederalis Germaniae. Anno 2004/2005 secretarius generalis SPD fuit. Anno 2009 electionem perdidit neque iam legatus Dietae Foederalis est.

## Nexus externi 
* Curriculum vitae in pagina Dietae Foederalis Germaniae

Categoria:Nati 1947
Categoria:Alumni universitatum et scholarum Berolinensium
Categoria:Praesides Iuvenum Socialistarum (SPD)
Categoria:Legati Diaetae foederalis Germaniae
Categoria:Secretarii generales SPD
Categoria:Homines vivi
Robertus Wadlow

**Robertus Pershing Wadlow** (in Alton, Illinoesia, Civitatibus Foederatis Americae natus die 22 Februarii 1918; in Manistee, Michigania mortuus die 15 Iulii 1940) secundum Librum Guinness Summorum Mundi (*Guinness World Records Book*) fuit homo altisimus historiae medicinae. Gigas Altonis (*Alton Giant*) appellari solet. 2.72 m altitudinis et 199 kg ante mortuus esse consecutus est. Magnitudo sua magna et incrementum corporis suum in aetate adulta ab tumore in glandula pituitaria factae sunt. Ad mortem sua crescere non detinuit.

Categoria:Nati 1918
Categoria:Mortui 1940
Barnastapula

thumb|*Butchers Row* ("ordo macellariorum")
**Barnastapula** seu **Barnstaplia**, vulgo *Barnstaple*, est oppidum et paroecia civilis in districtu Devonia Septentrionali comitatús Devoniae in Anglia. Nomina antiqua *Beardastapol* et *Bardanstapol* (anno circiter 1000), et iam anno 1086 *Barnestaple* reperiuntur. Ibi nundinae tenebantur ab anno 979, mercatus autem ab anno 1154.
thumb|upright=1.38|*Pannier Market* ("forum corbicularium")

## Notae 
## Bibliographia 
* "Barnstaple" in 
* "Barnstaple or Barum (St. Peter and St. Paul)" in 
* 
* J. B. Gribble, *Memorials of Barnstaple*. Barnstaple, 1830
* "Barnstaple" in 

* Ferrivia a Lynton Barnastapulam

## Nexus externi 
* 


Categoria:Loci habitati comitatus Devoniae
Categoria:Portus manicae Bristoliensis
Caesarius Nazianzenus

**Caesarius Nazianzenus** (natus circa annum 330 Arianzi prope  Nazianzum; mortuus anno 368 vel 369 in Bithynia in Asia Minore) fuit doctus, medicus et sanctus. 

## Vita 
Caesarius Nazianzenus filius Gregorii Nazianzeni maioris et frater  Gregorii Nazianzeni minoris fuit. Alexandriae geometriae, astronomiae et medicinae studuit. Anno 356 medicus palatinus (αρχιατρος) et comes Constantini II factus est. Cum Iulianus imperator eum in partem paganam ducere conatus sit, aulam deseruit. Iovianus vero Caesarium revocavit et anno 364 Valentinianus I eum vicarium Bithyniae fecit. Anno 368 *Comes sacrarum largitionum* factus est, sed paulo postea obiit.

## Canonizatio 
Caesarius patronus medicorum putatus est.

Festum suum die 25 Februarii (ecclesia catholica) sive 9 Martii (ecclesiae orthodoxae) celebratur.

## Opus 
Ex operibus Caesarii laudatio funebris in fratrem et epitaphia servata sunt (Migne PG 38).

A tempore Photii opus dogmatico-exegeticum verisimiliter saeculo 5 sive 6 compositum Caesario attributum est (*Caesarii Dialogi* sive *Pseudo-Kaisarios*, Migne PG 38, 851ss.). Dialogis de quaestionibus theologicis diversis tractat et descriptiones populorum Antiquitatis Posterioris continet. Antiquissima fons Slavorum putata est.

## Bibliographia 
* 

Categoria:Medici Graeci antiqui
Categoria:Incolae Anatoliae Graecoromanae
Categoria:Sancti
Categoria:Nati saeculo 4
Categoria:Mortui 368
Vallis Lagarina

[thumb|Olim [Circulus (iurisdictio)|circuli Tridentini.Vallis Lagarina: caerulea]]
thumb|Aspectus vallis
thumb|*Chiusa di Ceraino*, vista a castro *Forte Monte*

**Vallis Lagarina** (Italice: *Vallagarina*; Theodisce:*Lagertal*) pars vallis Athesiae fluminis meridiana appellatur et simul Vallis Communitas (ital. *Comunità di valle*) Provinciae Liberae Tridentinae a communibis ibi sitis formata.

Vallis Lagarina a septentrionibus ad angustias prope vicum Besenello nomine *Murazzi* (circiter 10 km a Tridento in meridiem versus) incipit et usque ad Burgetum (ital. *Borghetto*) patet. Locus medius est Roboretum. Vallis a "Murazzi" in septentriones spectans Vallis Athesiae appellatur, inter fontes et Meranum autem Vennonum pagus. Limes inferior est exitus in pianuram padanam prope *Chiusa di Ceraino*.

Sicut Vallis Athesiae etiam Vallis Lagarina origine glaciali est.

Et autovia montis Brenni (A22) nuncupata et ferrivia eiusdem nominis per vallem currunt. 

In Valle Lagaria varia castra sunt, qui saeculo undevicesimo ad Imperium Austro-Hungaricum tuendum aedificata sunt.

* Provincia Libera Tridentina seu Tridentinum,
* Provincia Veronensis ,
* Communitas Vallis Lagarinae ,
* Roboretum Lagari,
* Castrum Besenum.

## Notae 

L
L
Categoria:Communitas Lagarina
Cagnoaldus

**Cagnoaldus** fuit episcopus Laudunensis. Obiit anno 633(?) et festum suum die 6 Septembris celebratur. 
Frater sanctorum Faronis et Farae fuit. Discipulus dilectus sancti Columbani putatus est. Eum in Brigantium exsilium secutus est. Cagnoaldus episcopus Laudunensis factus est et anno 627 sive 626 in partem conventus Clippiacensis venit. Anno 632 litteras sancti Eligii subscripsit. 

## Nexus externi
* Cagnoaldus apud Catholic online
* 

Categoria:Nati saeculo 6 aut 7
Categoria:Mortui 633
Categoria:Episcopi Laudunenses
Categoria:Sancti
Museum Witt

thumb|Thomas J. Witt.
**Museum Wittianum** Monaci est conlectio papilionum, maxima orbis terrarum. Anno 1980 a Thomas Witt condita est.

## Nexus externi 
* De Museo Wittiano apud insecta-web.org. (Lingua Anglica)

Categoria:Constituta 1980
Categoria:Lepidoptera
Categoria:Monacum
Categoria:Musea Germanica
Casilda Toletensis

thumb|upright|Casilda, opus saeculi 17

**Casilda Toletensis** fuit eremita (nata saeculo 10 vel 11 Toleti, mortua saeculo 11 Burgis). 

Filia amiralis saraceni Toletensis putata est. Sana facta ex haemorrhoia ad fidem christianam se convertit. Deinde eremita facta est. Casildae cura captivatorum Christianorum valde laudata est. In arte repraesentata est domina nobilis vesti vel encombomati Rosis ornata vestita. Patrona Toleti et Burgorum putata est. Invocata est contra haemorrhoiam, calamitatem et sterilitatem matrimonialem.

## Nexus externi 
* 

Categoria:Nati saeculo 10 aut 11
Categoria:Mortui saeculo 11
Categoria:Incolae Hispaniae
Categoria:Sancti
Categoria:Mulieres
Fossa poplitea

right|thumb|Nervus tibialis et arteria poplitea
**Fossa poplitea** sive **regio genus posterior** inter crus et femur sita est. Finis lateralis est musculus biceps femoris, finis medialis sunt musculi semitendinosus et semimembranosus. Basis fossae ex facie poplitea femoris, capsula articulari et musculo popliteo consistit. Cutis fossae a nervis cutaneo femoris posteriore, sapheno et fibulari communi innervatur. Sub fasciam vena saphena parva, in fossa ipsa nervus tibialis et nervus fibularis communis, qui rami nervi ischiadici sunt, et arteria venaque popliteae iacent. E fossa egressa arteria poplitea in arterias tibiales posteriorem et anteriorem dirimitur.
left|thumb|Vasa et nervi fossae popliteae

## Pinacotheca 

Fasciculus:Posterior view of human male - popliteal fossa.png|Fossae popliteae

## Notae 
* Arteria poplitea
* Musculus popliteus

Categoria:Anatomia
Categoria:Genua (anatomia)
Cassius Narniensis

**Cassius Narniensis** fuit sanctus episcopus (natus ignoto anno Narniae in Umbria, mortuusque anno 558 eodem loco) Episcopus Narniae ab anno 537 fuit.

Papa Gregorius Magnus de eo scripsit fere lacrimosum "cotidie Deo hostias placationis obtulisse". Omnia quae possedit pauperis donaverit. Festo Petri et Pauli quotannis ad sepulcra Apostolorum Romam peregrinare solebat. Quodam anno vero Narniae mansit, ibi diem 29 Iunii celebravit, et in media missa crisi coronali vel cerebrali verisimiliter obiit.

## Nexus externi
Categoria:Episcopi Narnienses
Categoria:Sancti
Categoria:Incolae Italiae
Categoria:Nati saeculo 6
Categoria:Mortui 558
Andrea Nahles

thumb|left|Andrea Nahles anno 2010
**Andrea Nahles** (nata 20 Iunii 1970 Mendigi (in Rhenania et Palatinatu) rerum politicarum perita Theodisca factionis SPD est.

## Iuventus et munus 
Anno 1989 Nahles maturitatem adepta est et viginti semestra rebus politicis philosophiae litterisque Theodiscis studebat atque anno 1999 probationem accepit. Inter studium etiam adiutrix legati Dietae Foederalis fuit.

## Familia 
Nahles anno 2010 nupsit, anno 2011 filiam peperit.

## Cursus honorum 
Ab anno 1988 Nahles sodalis SPD est. Annis 1995 - 1999 praeses Iuvenum Socialistarum erat. anno 1998 primo legata Dietae Foederalis electa est. Cum anno 2002 electionem perdidisset, anno 2005 iterum electa est et ad hunc diem legata Dietae Foederalis manet. Annis 2007 - 2009 praeses vicaria SPD fuit. Ab anno 2009 etiam secretaria generalis SPD erat. Die 17 Decembris 2013 Administer Foederalis Laboris in consilio ministrorum Angelae Merkel nominata est. Die 26 Ianuarii 2014 Yasmin Fahimi eius successor secretaria generalis SPD electa est. Anno 2017 iterum legata ad Dietam Foederalem electus est et Thomasio Oppermann praeses fractionis SPD successit. Die 28 Septembris idcirco a magistratu ministri laboris se recessit. Catharina Barley ei pro tempore administra successit. Die 22 Aprilis 2018 praeses factionis suae electa est, postquam Martinus Schulz se recessit. Sed iam die 3 Iunii 2019 se ex officiis omnibus recessit, postquam SPD suffragiis Parlamenti Europaei victa est. Pro tempore ei Manuela Schwesig et Maria-Ludovica Dreyer et Thorsten Schäfer-Gümbel successerunt.

## Nexus externi 
* Pagina personalis (lingua Theodisca)
* Curriculum vitae in pagina Dietae Foederalis Germaniae (lingua Theodisca)

## Notae 

Categoria:Administri Foederales Laboris
Categoria:Legati Diaetae foederalis Germaniae
Categoria:Praesides Fractionis SPD Dietae Foederalis Germaniae
Categoria:Praesides SPD
Categoria:Secretarii generales SPD
Categoria:Praesides Iuvenum Socialistarum (SPD)
Castor Cardenensis

thumb|Castor
**Castor Cardenensis** († circa annum 400) est sanctus ecclesiae catholicae. Festum suum die 13 Februarii celebratur.
Castor verisimiliter ex Aquitania ortus est et discipulus episcopi Maximini Trevirensis fuit, qui eum et sacerdotem ordinavit. Iuxta legendam vixit cum discipulis suis eremita Cardenae et circa annum 400  iuxta Mosellam flumen missionavit. Reliquiae suae primo ecclesia extra Cardenam ab eo aedificata sepultae sunt, tum die 12 Novembris 837 ab archiepiscopo Hetti Treverensi magna ex parte in ecclesiam nuper aedificatam sancti Castoris Confluentibus civitati translatae sunt. Ab eo tempore Castor et patronus huius civitatis habetur.

## Bibliographia 
* 

Categoria:Sancti
Categoria:Nati saeculo 4
Categoria:Mortui saeculo 4 aut 5
Oberndorfium

thumb|300px|Oberndorf am Neckar: despectus in mediam urbem

 (‘Vicus Superior’; plenius Theodisce *Oberndorf am Neckar*, ‘Oberndorfium ad Neccarum’) est urbs et commune Badense-Virtembergense  incolarum (anno 2012) quod ad fines Nigrae Silvae iacet.

## Clari cives 
* Carolus Augustus Barack, bibliothecarius (1827–1900)
* Henricus Geißler (1930–2017)

## Nota 
* Index Communium Badeniae-Virtembergiae

## Nexus externi 
* Oberndorf am Neckar pagina interretialis

Categoria:Urbes Badeniae et Virtembergiae
Cassius et Florentius

**Cassius et Florentius** fuerunt sancti martyres Bonnae (mortui saeculo 3 exeunte (?), festum: 10 Octobris). 
Iuxta legendam posteriorem Cassius et Florentius praefecti militum legionis Thebaicae fuerunt. Secundum Ernestum Dassmann anno 691 primam mentionem eorum habent quaedam litterae (“[...]ad basilicam sanctorum Cassii et Floriani”). Dassmann verisimilem putat sub monasterio Bonnensi cella memoriae saeculi 4 ineuntis fuisse (LThK3 t. 2, col. 97l). Sine relatione ad Bonnam legionem Thebaicamque die 10 Octobris mentionem Cassii  Florentiique habitum est. Et novissimum Martyrologium Romanum anni 2001 utriusque die 10 Octobris mentionem habet. Patroni Bonnae civitatis sunt. Arte repraesentati sunt iuvenes milites Romani sive equites signo, insigni et palma.

## Nexus externi 
* 

Categoria:Bonna
Celsus (philosophus)

**Celsus** (Graece Κέλσος) fuit philosophus Graecus saeculi secund, Stoico-Platonicus et adversarius religionis Christianae. 

Celsus arte rhetorica et philosophia vere doctus paganus partis neoplatonicae, origine ignota, anno 178 libellum copiosum *Verbum Verum* (*ΆληΘής λόγος*) composuit, refutationem religionis Christianae et defensionem philosophiae et cultus Graeci. Opus perditum est, sed e libello Origenis *Contra Celsum* (*Κατά Κέλσου*) anni 248, gravissima antenicaeensi apologia, reconstrui potest; quia circa novem decimae partes rei et circa septem decimae partes verborum octo libris contentae sunt. Refutatio Origenis sequitur scripturam Celsi sententia per sententiam. Ita et ordo rerum e refutatione nosci potest. Copiosa fragmenta et »Philokalía« Origenis translata sunt.

## Nexus externi 
* Origenes: *Contra Celsum*, Wilhelmus Spencer (ed.), Cantabrigiae, 1658 (Graece)
* 

Categoria:Philosophi
Categoria:Alexandria antiqua
Categoria:Nati saeculo 2
Categoria:Mortui saeculo 2 aut 3
Cheirogaleidae

**Cheirogaleidae** sunt familia primatum subordinis Strepsirrhinorum, quae diversos lemures nanos et *Microcebos* comprehendit. Sicut omnes lemures, cheirogaleidae solum in Madagascaria insula habitant.

Categoria:Familiae animalium
Categoria:Lemuriformes
Categoria:Taxa Gray
Categoria:Taxa 1873
Ardipithecus

***Ardipithecus*** est novellus homininorum genus. Duae species in litteris describuntur: *A. ramidus,* qui abhinc circa 4&thinsp;400&thinsp;000 annorum superiori Pliocaeno vivebat, et *A. kadabba,* qui abhinc circa 5&thinsp;600&thinsp;000 annorum (inferiori Miocaeno) vivebat.

## Notae
## Nexus externi 
Categoria:Genera animalium 
Categoria:Hominidae
Categoria:Pliocaeno exstincta
Categoria:Taxa White
Categoria:Taxa 1994
Categoria:Miocaeno nata
FrancoFolies de Montréal

[thumb|Pulpitum in [rue Sainte-Catherine prope Place des Arts Monte Regii.]]

**FrancoFolies de Montréal**, anno 1989 fundatae, est festum musicae Francogallicae quod Monte Regii quotannis agitur.

## Index musicorum participantium 
* Oxmo Puccino
* Beau Dommage
* Diana Tell
* Gilbertus Bécaud
* Ioanna Birkin
* Patricius Bruel
* Les Colocs
* Ioannes-Petrus Ferland
* Indochine
* Patricia Kaas
* Cheb Khaled
* Rita Mitsouko
* Stefie Shock
* Positive black soul
* Serge Reggiani
* Richardus Séguin
* Carolus Trenet
* Les Cowboys Fringants
* Andrée Watters
* David Jalbert
* Zébulon
* In Vivo Djamal
* Superbus
* Vanessa Paradis
* Gabriel Yacoub
* S Petit Nico

## Nexus externus 
* Situs mandatus festi 

## Notae 
Categoria:Musica Quebecensis
Francofolies (discretiva)

Verbum *Francofolies* in trium festarum nominibus adhibetur:
***Francofolies de La Rochelle**, in Francia, prima festa huius generis;
***Francofolies de Spa**, in Belgica;
***FrancoFolies de Montréal**, in Canada, cum duabus litteris capitalibus.
Midland Comitatus (Texia)

thumb|right|Comitatus collocatio in Texia

** Midland Comitatus ** (Anglice: * Midland County*) est Texiae comitatus in Civitatibus Foederatis Americae 116009 incolarum (anno 2000). Comitatus, cuius caput est urbicula *Midland*, anno 1885 creatus est. In hoc comitatu tertia pars incolarum (29 %) oriunda e America Latina est.

## Nexus externus 
* De hoc comitatu in censu anno 2000

Categoria:Comitatus Texiae
Cataldus

thumb|Statua sancti Cataldi

Sanctus **Cataldus** (Italiane: *San Cataldo*, natus saeculo V in Hibernia) iuxta legendam episcopus urbis Tarenti fuit.

Peregrinatione in Terram Sanctam facto Tarentum venerit et ibi episcopus consecratus sit. In ecclesia cathedrali Tarentensi sepultus est. Anno 1094 reliquiae suae repertae sunt. Deinde cathedralis ei consecrata est.

## Patrocinia 
Cataldus patronus urbis Tarenti in Apulia et multorum aliorum civitatum Italiae meridianae colitur.

## Nexus externi 
* 

Categoria:Nati saeculo 5
Categoria:Mortui saeculo 5
Categoria:Monachi
Categoria:Sancti
Categoria:Episcopi et Archiepiscopi Tarentini
Castulus

thumb|300px|Castulus.

**Castulus** fuit sanctus martyr Romanus (mortuus circa annum 256 Romae, festum: dies 26 Maii). 

Iuxta traditionem zetarius aula Romana fuit. Vivus in terram infossus post tormenta necatus est. Primo catacumba iuxta Viam Labicanam Romae sepultus est. Istinc reliquiae suae Paviam translatae sunt et saeculo 8 ab abbate Reginperto in abbatiam Moosburgensem iuxta Frisingam civitatem. Anno 1604 rursus translatus est in ecclesiam sancti Martini Landishutensem. Patronus contra fulmen et furtum equum veneratus est. 

Arte saepe repraesentatus est, exempli gratia porta occidentali circa annum 1175 confecta monasterii Moosburgensis. Ab anno 1513 usque ad 1514 Ioannes Leinberger altariis altis Moosburgensibus ectypon confecit. 

Saepe palma et vatillo vestitis Romanis sive ducalibus repraesentatus est.

## Nexus externi 
## Notae 

Categoria:Mortui saeculo 3
Categoria:Nati saeculo 2 aut 3
Categoria:Sancti